«Շատերը, օրինակ` սայլակով տեղաշարժվող երեխաները, հազվադեպ են դուրս գալիս, նույնիսկ՝ մանկատան բակ: Կարելի է մատների վրա հաշվել, թե քանի անգամ են մանկատնից դուրս եկել: Շենքում չկան վերելակ, թեքահարթակ, որպեսզի երեխաները կարողանան երկրորդ հարկից բակ իջնել,- պատմում է «Բարի մամա» ՀԿ նախագահ Մարինա Ադուլյանը: – Կան փոքրիկներ, ովքեր ժամանակի մեծ մասն անցկացնում են անկողնում և հազվադեպ են սենյակից դուրս գալիս»: